Subject: Sõiduradade piiretest Tallinna ringteel
From: "Marek Strandberg" <[email-masked]>
To: <[email-masked]>
Date: Sat, 24 Jan 2026 09:00:00 +0200

Tere,

Tallinna ja Peterburi teed ühendaval ringteeosal on sõidusuundade vahele
paigaldatud betoontõkked. Siit ka mõned mu küsimused:

Kas tegemist on ajutiste paigaldistega või need on mõeldud sinna jättagi?

Kas te saate meiea jagada, milline ettevõte on selle teelõigu ja seal
olevad sõiduradade eralduspiirded projekteerinud?

Kas Eestis kusagil mujal ka selliseid lahendusi on kasutatud?

Postimehe toimetusele on teada antud, et talvisel ja pimedal ajal on
tegemist sõiduauto aknast raskelt märgatava objektiga, mis sulavat teega
ühte. Kas sellele polegi paigaldatud seda märgatavaks muutvaid elemente?

Kui tegemist on püsivalt sinna mõeldud rajatisega, kas oskate selgitada,
milleks ei ole seal kasutatud metallist eralduspiiret, mis oleks nähtav
kasvõi selle tõttu, et vastutulevate sõidukite tuled muudaksid selle
pimedas nähtavamaks, kui selle betoonmoodustise?

Kas kõnealuse betoonpiirdega on toimunud ka liiklusõnnetusi?
Sel betoonpiirdel pole ilmselt ka läbipääsukohti – see on ilmselt ohuks
(ületamatuks takistuseks) paljude metsloomade jaoks. Kas nende surnukehi
on seal, kus betoonbarjäär, sagedamini tuvastatud, kui muudel sama ringtee
lõikudel?
Lugupidamisega
Marek Strandberg
teaduse- ja tehnikatoimetuse juhataja

Postimees Grupp

+372 55520108

[email-masked] <mailto:[email-masked]>

postimees.ee